കലപിലയും കരച്ചിലുമില്ല, ഫസ്റ്റ് ബെല്ലടിച്ചത് സാനിറ്റൈസറും മാസ്കും! കോട്ടയം: ടീച്ചറേ മുഖം കാണത്തില്ല. മാസ്ക് മാറ്റ് ബേക്കര് മെമ്മോറിയല് എല്.പി സ്കൂളിലെ ഒന്നാം ക്ളാസിലെ വിരുതന്റെ ആവശ്യത്തിന് മുന്നില് ടീച്ചര് പെട്ടു. കൊവിഡല്ലേ മോനെ, മാസ്ക് മാറ്റരുത് ടീച്ചറുടെ മറുപടി വന്നെങ്കിലും കുട്ടിക്ക് വിടാന് ഭാവമില്ല. അപ്പോ പിന്നെ ഓണ്ലൈന് ക്ളാസില് മാസ്കില്ലല്ലോ ഒടുവില് കുട്ടിയുടെ ശാഠ്യത്തിന് മുന്നില് കീഴടങ്ങിയ ടീച്ചര് ബോര്ഡിന് പിന്നിലേയ്ക്ക് നീങ്ങി അകലമുണ്ടെന്ന് ഉറപ്പാക്കി മാസ്കൊന്ന് മാറ്റി മുഖം കാട്ടിക്കൊടുത്തു. വന്നപ്പോള് മുതല് സ്പേസില് പോകുന്നതിനെപ്പറ്റിയാണ് നോയല് പറഞ്ഞത്. അമേരിക്കയില് ചെന്നിട്ട് നാസവഴി സ്പേസില് പോകും നോയലിന്റെ ആഗ്രഹം ടീച്ചറിനും ഇഷ്ടപ്പെട്ടു.... 19 മാസത്തിന് ശേഷം സ്കൂള് തുറന്നപ്പോള് ഓരോ ക്ളാസിലും ഓരോ കാഴ്ചകളായിരുന്നു. സ്കൂള് തുറക്കല് പ്രമാണിച്ചുള്ള പതിവ് കലപിലയും കണ്ണീരുമില്ല. രക്ഷിതാക്കള് വാതില്ക്കല് വരെ കൊണ്ടു ചെന്നാക്കി . അവിടെ നിന്ന് സാനിറ്റൈസര് തേച്ച്, താപനില പരിശോധിച്ച്, അദ്ധ്യാപകര് നല്കിയ പൂക്കളുമായി ക്ളാസിലേയ്ക്ക്. ലഡുവും പായസവും മിഠായിയും ആവശ്യത്തിന്. സാമൂഹ്യ അകലം പാലിക്കാന് എല്ലാവര്ക്കും വെവ്വേറെ ഇരിപ്പിടം. മാസ്ക് മാറ്റരുതെന്നും പരസ്പരം തൊടരുതെന്നും ഭിത്തികളില് എഴുതിവച്ചിട്ടുണ്ട്. ഇടയ്ക്കിടയ്ക്ക് അദ്ധ്യാപകരും ഓര്മിപ്പിച്ചു. ഓണ്ലൈനില് കണ്ടിട്ടുള്ളതിനാല് ആര്ക്കും അപരിചിത്വമില്ല. 912 സ്കൂളുകളിലാണ് പ്രവേശനോത്സവം സംഘടിപ്പിക്കാനിരുന്നതെങ്കിലും പ്രളയത്തിന് ഇരയായ നാലു സ്കൂളുകളില് അദ്ധ്യയനം നടന്നില്ല. ഭൂരിഭാഗം സ്കൂളുകളിലും 50 ശതമാനം തികയ്ക്കാന് കഴിഞ്ഞില്ല. ഇന്നലെ തുറക്കാഞ്ഞ സ്കൂളുകള് കൂട്ടിക്കല് സി.എം.എസ് എല്.പി.എസ് പ്രളയത്തില് വെള്ളം കയറിയ ഇവിടെ പൂര്വ സ്ഥിതിയിലേക്കായില്ല മുണ്ടക്കയം സെന്റ്. ജോസഫ്സ് എല്.പി.എസ് ദുരിതാശ്വാസ ക്യാമ്ബായും പ്രവര്ത്തിച്ച സ്കൂളിലെ ശൗചാലയം ബ്ലോക്കായി കാഞ്ഞിരപ്പള്ളി എന്.എച്ച്.എസ് ദുരിതാശ്വാസ ക്യാമ്ബിലുള്ളവര്ക്ക് കൊവിഡ് പോസിറ്റീവായതിനാല് കുട്ടികളെ ഉടനെ സ്കൂളുകളിലേക്ക് അയയ്ക്കാന് രക്ഷിതാക്കള് തയാറായില്ല കല്ലുമട സി.എം.എസ് സ്കൂള് തുറപ്പിന് മുന്നൊരുക്കം നടത്തിയ അദ്ധ്യാപികയ്ക്ക് കൊവിഡ് ബാധിച്ചു കൊവിഡ് മാനദണ്ഡങ്ങള് കര്ശനമായി പാലിച്ചു. കുട്ടികള്ക്ക് ബോധവത്കരണവും നടത്തിയിട്ടുണ്ട്. ഉച്ചഭക്ഷണവും നല്കിയ ശേഷം ഉച്ചയോടെ വിദ്യാര്ത്ഥികളെ വീടുകളിലേക്ക് മടക്കി അയച്ചു. ഈയാഴ്ച വിദ്യാര്ത്ഥികളെ സ്കൂള് അന്തരീക്ഷം പരിചയപ്പെടുത്താനാകും സമയം ചെലവഴിക്കുക ടി.ആര്. സുജയ, ഡെപ്യൂട്ടി ഡയറക്ടര്, വിദ്യാഭ്യാസ വകുപ്പ്